《高阳台 秋晓》
清代·黄兰雪

高树含烟，凉花滴露，碧天澄澈如波。促织声停，知人懒掷金梭。

风前几度凝眸立，算愁心、无奈秋何。漫楼头、赢得遥峰，学敛双蛾。

香消宝鸭云屏掩，早寒生楚簟，扇却轻罗。欲觅馀芬，池边但有残荷。

争春旧馆听莺处，料而今、绿满庭莎。忍凭栏，数尽飞鸦，盻断明河。

作者简介：字香冰，荆溪人，诸生伍杨灿室。有《月珠楼词》。